རླབས་རྩེ་ན་འཕྱོ་བའི་སེམས་པ།
ཟབ་ཅིང་
ས་སྒང་འདི་རུ་ལངས་ནས་ཡར་ཀླུང་གཙང་པོར་ལྟ་དུས།
ལྷིངས་པའི་ གཙང་ ཆབ་ འདི། དྲན་ སྐྱེན་ ལ་ སྨྲ་ བ་ ཉུང་ བའི་ མི་ བུ་ ཞིག་ གམ།
བསམ་གཞིགས་ཀྱིས་ཕྱུག་ལ་སེམས་ནད་ལྕི་བའི་རྒད་པོ་ཞིག་དང་འདྲ།
བསམ་དང་དད་སེམས་ཀྱིས་བཞེངས་གྲུབ་བྱས་པའི་ཡར་ཀླུང་གཙང་པོ་འདི།
མི་ཡུལ་གྱི་ཁྲག་རྩར་བཞུར་བའི་ཁྲག་རྒྱུན་དང་མཐོ་སྒང་འདིར་ཚེ་སྲོག་སྦྱིན་པའི་
ལྷག་
མ་མ་སྟེ། མི་རིགས་ཀྱི་སྙིང་རྩ་སྐུལ་བའི་སྟོབས་ཤུགས་ཤིག་དང་མི་རིགས་
འདིའི་རང་གཤིས་ཚོན་པའི་དན་རྟགས་ཤིག་ཨང་།
བསྐལ་པ་ནས་བསྐལ་པའི་བར་ཁྱེད་ནས་མཐོ་སྒང་འདིའི་གཟུང་ཁྲག་
དང་བླ་སྲོག་ཏུ་བྱས་ཏེ། ཚེ་སྲོག་ལ་བརླན་གཤེར་སྦྱིན་ཅིང༌། ལ་རྒྱའི་དུངས་
ཞེན་ཟབ་མོས་ངལ་བ་མཐའ་དག་པང་དུ་བླངས། སྐྱོ་སྣང་ཚང་མ་ཁོག་ཏུ་སྦས་
ཏེ། ཡིད་འོང་གི་ཕུགས་འདུན་ཏེ་གོ་ལའི་རྩེ་མོར་ཉམས་ཀྱིས་འགྱིང་ཞིང་།
མཚན་སྙན་གྱི་མེ་ཏོག་གང་སར་གཏོར་ཆེད། འཚོལ་སྙེག་གི་སྤོབས་པ་རླབས་ལ་
སྐུལ། རེ་སྨོན་གྱི་སྙིང་སྟོབས་གླུ་རུ་གྱེར་ནས་བར་མེད་མདུན་ནས་མདུན་དུ་
བཞུར། དེ་ལྟར་བཞུར་བཞུར་བའི་མཐའ་མར། ཁྱེད་ནས་རྩུབ་རག་གི་ས་གཞི་
རྡོག་པས་མནན་ ཞིང་ སྲ་མཁྲེགས་ ཀྱི་བྲག་རྡོཪ་ འཇམ་ ཤ་ གཏོད་དེ། ཟླུམ་
གཟུགས་གོ་ལ་འདིའི་ས་མཐོའི་སྒལ་ཚིགས་ཐོག མི་ཡུལ་དུ་གྲགས་པའི་ཡར་
22

ཀླུང་གཞུང་གི་ངོ་མཚར་སྣ་ཚོགས་བཏོད།
ལོ་ངོ་སྟོང་ཕྲག་ནང་ཁྱེད་ནས་བྱམས་དང་སྙིང་བརྗེ་རྩེ་གཅིག་ཏུ་སྒོམ་ཞིང་།
བདེན་པའི་ཐར་པ་མཐའ་གཅིག་ཏུ་བརྩོད་དེ། ཚེ་སྲོག་དང་ལ་རྒྱ་དམ་པོར་སྲུང་
ཆེད། དབྱར་སྤྲིན་དཀར་གྱི་རུམ་ནས་བབས་པའི་མུ་ཏིག་ལྟ་བུའི་ཆར་ཐིགས་དང་།
དགུན་ཁ་དབྱིངས་ནས་གཏོར་བའི་བྱ་སྒྲོ་ལྟ་བུའི་ཁ་བའི་འདབ་མ་རེ་རེ་ཡང་། ཁྱེད་
ནས་བྲང་ཁ་ཡངས་པོར་ཕྱེས་ཤིང་བློ་ཡངས་དང་ཕོ་སྟོབས་ཆེན་པོས་རུམ་ལ་ཉར།
ས་ཆེན་འདིའི་གྲུ་ཟུར་གང་རུང་ནས་འབབ་པའི་ཆུ་དང་ཆུ་ཕྲན་གྲངས་མེད། ་ བཅོས་
མིན་གྱི་བྱམས་དང་ལྷག་བསམ་གྱི་བརྩེ་བ་ཟབ་མོས་ཧུབ་ཀྱིས་བཏུངས་པས། ལང་
ལིང་མདུན་དུ་སྐུལ་བའི་ཁྱེད་ཀྱི་འཁྱུག་འགྲོས་རེ་རེ་ནི་དོན་དམ་དུ་རང་ཉིད་ཀྱི་བདེ་
སྡུག་ཐམས་ཅད་བློས་སུ་བཏང་སྟེ། ལྷག་བསམ་དཀྱིལ་ཡངས་ཀྱིས་གཞན་ལ་ཚེ་སྲོག་
དང་བདེ་སྐྱིད་སྦྱིན་པའི་གོ་རིམ་ཞིག་ཨང་།
མི་ལོ་མང་པོའི་སྔ་རོལ་དུ་དྲག་ ཏུ་རྒྱུགས་པའི་ཡར་ཀླུང་གཙང་པོ་ཁྱེད་
ནས། སྙིང་སྟོབས་དཔའ་ངར་གྱི་རླབས་རྒྱུན་མཁའ་ལ་ལང་ལོང་སྐུལ། ཚེ་སྲོག་
འོད་སྣང་ གི་ ཟེགས་ མ་ ཉམས་མེད་ཆལ་ཆིལ་གཏོར། སྤོབས་ སེམས་ མདུན་
བསྐྱོད་ཀྱི་རང་གཤིས་གླུ་དང་འགྲོགས་པས། ས་ཆེན་ཟླུམ་གཟུགས་འདིའི་སྟེང་
ན། གནམ་སྔོན་ཁ་ཕུབ་འདིའི་འོག་ན། ཁྱེད་ལ་འགྲན་ནུས་པའི་ཆུ་དང་ཆུ་
ཕྲན་གང་ཙམ་ཡོད། ཁྱེད་ཀྱི་སྙིང་སྟོབས་དང་གཟི་བྱིན་ལ་དཔའ་མི་ཞུམ་ཞིང་
བླ་མི་འདར་བའི་རྣམ་ཤེས་ཇི་ཙམ་མཆིས།
ས་སྒང་འདི་རུ་ལངས་ནས་བལྟ་དུས། ངའི་མིག་ལམ་ན་བཞུར་འགྲོས་
བྱེད་པ་ནི་སྒྲ་མེད་སིམ་པོར་རྒྱུགས་པའི་ཡར་ཀླུང་གཙང་པོའི་ཉམས་འགྱུར་དེ་
རེད། ངམ་གྲོག་གཅོང་རོང་ཟབ་པའི་ཡུལ་ལུང་འདི་མཐོང་དུས། རྟོག་རྟགས་
23

འཆར་སྣང་ཀློང་གི་གཙང་པོ་འདི། ཆལ་ཆིལ་རླབས་དང་འར་འུར་སྒྲའི་ཁྲོད་
སྟོབས་དང་ཉམས་ཀྱིས་བཞུར་ཞིང་། དཔའ་དང་རྩལ་གྱིས་ཕྱུག་པའི་གནམ་
འདེགས་ས་གནོན་གྱི་མེས་པོ་སྟོབས་ཆེན་ཞིག་དང་འདྲ།
ལོ་ཟླའི་འཕེལ་འགྲིབ་སྣ་ཚོགས་ནང་། གནའ་བོའི་ས་གཞི་འདིའི་བྲང་
གཞུང་ལ་གྲངས་མེད་རྨ་ཁ་བཟོས་མྱོང་ཡང་། ཡུན་རིང་སྨུག་སྤྲིན་ལྟར་འཐིབས་
པའི་རྨོང་སེམས་རིམ་གྱིས་དྭངས་ཏེ། འདས་སོང་ལོ་ཟླར་ཕྱི་རྒྱང་བྱེད་དུས། ཕྱི་
ལུས་དང་ནང་སེམས་གཉིས་སུ་ན་ཟུག་ཇི་ལྟར་རྒོད་ཀྱང་འཁང་ར་དང་ལེ་བདའ།
སྐྱོ་སྣང་དང་འཁོན་སེམས་ཅི་ཡང་མེད་པར། ཉིན་མཚན་ཀུན་དུ། ནམ་ཞག་
རྒྱུན་དུ། དབྱར་དགུན་སྟོན་དཔྱིད་གང་ལའང་སེམས་ཀྱི་རྨ་ཁ་ལག་པས་བསྐྱོར་
གྱིན། ཡིད་ཀྱི་སྡུག་བསྔལ་གླུ་རུ་ལེན་གྱིན། མེས་པོའི་གདམས་ངག་སྙིང་ཁོང་དུ་
བཅངས་ཏེ། གདོད་མའི་དབེན་འཇགས་དེ་དཀྲོགས་ནས། ཚེ་སྲོག་ལ་གསོན་
ཤུགས་དང་། ལང་ཚོར་གོས་རྒྱན་གསར་པ་བཀླུབ་ཆེད། རྒྱལ་ཁ་ཞིག་གི་ལམ་སྣ་
འདྲེན་ནས། ལས་དབང་ཞིག་གི་ཁ་དོག་ལ་མཛེས་པ་སྣོན་ཆེད་། སྙིང་སྟོབས་ཀྱི་
གོ་ཆ་ལུས་ལ་གྱོན། འཚོལ་སྙེག་གི་རལ་གྲི་ལག་ཏུ་བཟུང་སྟེ། དུས་རབས་ཀྱི་
དབྱངས་རྟ་དང་་འགྲོགས་པའི་རྡོག་སྒྲ་ལ་ཉན་གྱིན། ནམ་དུས་ཀྱི་དཀྱོག་མཚམས་
གསར་པ་འདི་ནས། མི་རིགས་དང་དུས་རབས་ཀྱིས་བཅོལ་བའི་འགན་འཁྲི་ལྕི་
མོ་དེ་འཁུར་ཏེ་ མེས་པོས་བཞག་པའི་ཀྱག་ཀྱོག་འབར་འབུར་གྱིས་ཁེངས་པའི་
བཞུད་ལམ་རིང་མོ་འདི་ཡི་སྟེང་ན། འབྱུང་འགྱུར་ལ་བཅོལ་བའི་རེ་བའི་འོད་
སྣང་དེར་བཅིབས་ཏེ། རྒྱང་བསྐྱོད་ཀྱི་དུང་བརྡ་བར་མེད་སྒྲོག་གིན། སྔ་མོའི་
སྟོང་བསམ་དང་རྨི་ལམ་གྱི་ཆགས་སེམས་བསྐྱུར་ཏེ། ཡིད་འོང་ཚེ་སྲོག་གསར་
པའི་མཛེས་སྡུག་ཞིག་ལ་སྙེག་བཞིན་འདུག
24